El Teatre Serrano acull aquest diumenge la Gala Premis Literaris Ciutat de Gandia 2022
18 novembre 2022

## El Teatre Serrano acull aquest diumenge la Gala Premis Literaris Ciutat de Gandia 202218 novembre 2022Última actualització: 18 novembre 2022

![](../gestion/img/89d7da2485b4bb6fc7fa58ed24f5c24149bb2a7be4aaa9eebeeace24e0746441.JPG)  
  

El pròxim diumenge 20 de novembre, a partir de les 19 hores i al Teatre Serrano, tindrà lloc la gala dels Premis Literaris Ciutat de Gandia 2022. Tal com ha recordat la regidora de l'IMAB, **Liduvina Gil**, es coneixeran els noms dels premiats al LX Premi Ausiàs March de Poesia i el del XLIV premi Joanot Martorell de Narrativa. Segons va anunciar la regidora i director de l'IMAB, **Toni Ordiñana**, el VI Premi Joan Roís de Corella a la Trajectòria Literària s'ha concedit per a l'escriptor i periodista valencià Ferran Torrent.  
  
"Aquests premis son colofó a tots els actes de la Tardor Literària; una tardor que ha estat carregada de manifestacions literàries; hem commemorat l'any Fuster; i també hem celebrat l'homenatge a la paraula", ha expressat Gil.  
  
Així mateix, dins de l'acte dels Premis Literaris 2022 està prevista una jornada cultural el pròxim diumenge al mateix Teatre. "Esperem a tota la ciutadania en aquesta gala lúdica que premia als millors escriptors en la nostra llengua", ha conclòs la regidora de l'IMAB.